Jan 11,2017
ఫిబ్రవరి చివరి నాటికి సాధారణ స్థితి : ఎస్‌బీఐ
అహ్మాదాబాద్‌ : నోట్ల రద్దుతో ఏర్పడిన చిల్లర కష్టాలకు ఫిబ్రవరి చివరి నాటికి తెర పడగలదని ఎస్‌బీఐ ఛైర్‌పర్సన్‌ అరుంధతీ భట్టాచార్య విశ్వాసం వ్యక్తం చేశారు. వచ్చే నెల చివరి నాటికి వ్యవస్థలో నగుదు లభ్యత సాధరణ స్థితికి చేరుకోగలదని ఆమె అన్నారు. ఆర్థిక వ్యవస్థను డిజిటలై జేషన్‌ దిశగా ప్రోత్సాహించాల్సిన అవసరం ఎంతైనా ఉందన్నారు. 'వెబ్రెంట్‌ గుజరాత్‌' 8వ అంతర్జాతీయ సదస్సులో ఆమె మాట్లాడుతూ ఎస్‌బీఐ ఖాతాదారులు నగదు కోసం క్యూలలో నిలబడాల్సిన పరిస్థితి ఉండదన్నారు. సరిపడా డబ్బును బ్యాంకు శాఖలకు సరఫర చేస్తామ న్నారు. దీనివల్ల ఖాతాదారులు వారి అవసరా లకు తగినట్టు డబ్బును ఉపసంహరించుకోవచ్చని తెలిపారు. అలాగే డిజిటల్‌ లావాదేవీలను ప్రోత్సహించే అంశంపై చర్చిస్తున్నామన్నారు. దీని గురించి ప్రజలకు అవగాహన కల్పించాల్సిన అవసరముందన్నారు.
మీ స్నేహితులకు రికమెండ్ చెయ్యండి